text: Tegelikult on sellise "täisnutimaja" idee üsna kahtlase praktilise väärtusega. Aknad juhivad küttesüsteemi? - Vabandust, aga termostaadid on juba ammu leiutatud ja imeodavad, kindlasti kordades odavamad kui mingid imeaknad. "Samamoodi on hea, kui kohv on köögis valmis, kui sa hommikul ülevalt magamistoast alla tuled." - Kust maja teab, millal ma hommikul alla tulen? Kõik ei ela kellast kellani rutiini järgi. Mõni ei tahagi sellise rutiini järgi elada. Ja mis idee see veel on, et "külmik peale üheksat õhtul enam ust ei avaks"? Vähemalt mina isiklikult ei ole nõus sellist külmikut ostma! Nii, mis veel... "Ning oleks ju tore, kui ahi teeks õhtusöögi valmis ajaks, kui sa koju jõuad" - ah et kohe ahi ise teeb? Ma ei ole nõus ainult külmutatud poolfabrikaatidest toituma ja isegi siin tekib küsimus, milline kodumasin selle külmutatud asja külmikust ahju tõstab? :D